Αϊτόρ Κανταλαπιέδρα

Ο Αϊτόρ Κανταλαπιέντρα (γεννημένος στις 10 Φεβρουαρίου 1996) είναι Ισπανός επαγγελματίας ποδοσφαιριστής που παίζει ως εξτρέμ για τον Παναθηναϊκό.

Καριέρα 
Γεννημένος στη Βαρκελώνη της Καταλονίας, ο Αϊτόρ εντάχθηκε στη ακαδημία της Μπαρτσελόνα το 2002, σε ηλικία έξι ετών.  Όντας ελεύθερος το 2006, πέρασε τα νιάτα του σε τρεις άλλες ομάδες της περιοχής – Εσπανιόλ, Νταμ και Κορνέγια – προτού ενταχθεί στις τάξεις νέων της Μπαρτσελόνα προς το τέλος της σεζόν 2013–14.  

Μετά την αποφοίτησή του, ο Αϊτόρ προήχθη στις ρεζέρβες τον Ιούλιο του 2015, μετά τον υποβιβασμό του συλλόγου στη Σεγκούντα Ντιβισιόν Β.  Έκανε το ντεμπούτο του ως επαγγελματίας στις 22 Αυγούστου του ίδιου χρόνου, αντικαθιστώντας τον Χουάν Κάμπινς για τα τελευταία 21 λεπτά την εντός έδρας ήττας με 1–2 από την πρώην ομάδα του, την Κορνέγια. 

Ο Αϊτόρ σημείωσε το πρώτο του επαγγελματικό γκολ στις 5 Σεπτεμβρίου 2015, ισοφαρίζοντας στο 43ο λεπτό εναντίον της Εσπανιόλ Β', αν και τελικά η ομάδα του γνώρισε την ήττα με 2–3.  Στις 11 Οκτωβρίου, σημείωσε το μοναδικό γκολ της αναμέτρησης σε μια εντός έδρας νίκη επί της Αλκογιάνο . 

Στις 28 Οκτωβρίου 2015, ο Αϊτόρ Κανταλαπιέντρα έκανε το ντεμπούτο του στην πρώτη ομάδα, μπαίνοντας ως αλλαγή στο 64ο λεπτό αντί του επίσης πρωτοεμφανιζόμενου Γουίλφιρντ Κάπτουμ σε μια εκτός έδρας ισοπαλία 0–0 εναντίον την Βιγιανοβένσε, για το Κύπελλο Ισπανίας εκείνης της σεζόν .   Έπαιξε και τα 90 λεπτά στον επαναληπτικό αγώνα στο Κάμπ Νού, όπου η ομάδα του, η Μπαρτσελόνα κέρδισε με 6-1 και προχώρησε στον επόμενο γύρο. 

Τον Ιανουάριο του 2016, ο Αϊτόρ υπέγραψε ως ελεύθερος στην Βιγιαρεάλ, στην οποία εντάχθηκε επίσης στην β' ομάδα, παρότι στο πρώτο μισό της σεζόν ήταν ο πρώτος σκόρερ της Μπαρτσελόνα Β'.  Έκανε το ντεμπούτο του στην Λα Λίγκα στις 28 Αυγούστου, αντικαθιστώντας τον Νικολά Σανσόν για τα τρία τελευταία λεπτά της λευκής ισοπαλίας απέναντι στην Σεβίλλη . 

Στις 7 Αυγούστου 2017, ο Αϊτόρ υπέγραψε στην ομάδα Β' της Σεβίλλη, την Σεβίγια στη δεύτερη κατηγορία Ισπανίας .  Έπαιξε ακριβώς τα μισά παιχνίδια καθώς ολοκλήρωσαν τη σεζόν στην τελευταία θέση, σκοράροντας μόνο στην ήττα με 2–1 από την Λόρκα την τελευταία αγωνιστική. 

Τβέντε

Ο Αϊτόρ μετακόμισε στο εξωτερικό για πρώτη φορά στην καριέρα του στις 31 Ιουλίου 2018, υπογράφοντας διετές συμβόλαιο για Τβέντε της Ίιριστε Ντιβίζι (2η κατηγορία Ολλανδίας) .  Σκόραρε 13 φορές στην πρώτη του σεζόν στην Ολλανδία, βοηθώντας την ομάδα του να κερδίσει την άνοδο στην Έρεντιβιζι ως πρωταθλήτρια.  Πέτυχε επτά γκολ στην κορυφαία κατηγορία της Ολλανδίας την σεζόν 2019–20, η οποία ακυρώθηκε όμως λόγω της πανδημίας COVID-19 . Πέτυχε επίσης 2 γκολ σε μια εντός έδρας νίκη με 3–1 επί της Ουτρέχτης την 1η Σεπτεμβρίου. 

Παναθηναϊκός

Στις 24 Ιουνίου 2020, ο Αϊτόρ υπέγραψε συμβόλαιο τριετούς διάρκειας με τον Παναθηναϊκό.  Σκόραρε το πρώτο του γκολ με την πράσινη φανέλα σε μια εντός έδρας νίκη με 2-0 επί του ΠΑΣ Γιάννινα, στις 12 Δεκεμβρίου 2020.  Την επόμενη εβδομάδα, ο Αϊτόρ σημείωσε άλλο ένα γκολ σε μια εκτός έδρας ήττα με 2-1 από τον ΠΑΟΚ.

Ο Αϊτόρ είχε μια μέτρια πρώτη σεζόν στον Παναθηναϊκός. πετιχένωντας 3 γκολ και 2 ασίστ, αλλά ολοκλήρωσε τη δεύτερη σεζόν του ως ένας από τους πιο σημαντικούς παίκτες της ομάδας, σκοράροντας 7 γκολ και βγάζοντας 6 επιπλέον ασίστ σε 30 συμμετοχές στην Σούπερ Λιγκ . Σε όλες τις διοργανώσεις είχε 9 γκολ και 10 ασίστ σύνολο, τις περισσότερες ασίστ για την σεζόν 2021-2022 για παίκτη του Παναθηναϊκού.

Στις 27 Φεβρουαρίου 2022, σκόραρε σε μια εντός έδρας νίκη με 3-0 εναντίον της ΑΕΚ  στο Αθηναϊκό Ντέρμπι . Δύο μήνες αργότερα σκόραρε στο Ντέρμπι Αιώνιων  εναντίον του Ολυμπιακού, βοηθώντας τον Παναθηναϊκό να εξασφαλίσει μια σημαντική νίκη με 1-0.

Στις 21 Μαΐου 2022, σημείωσε το μοναδικό γκολ στον τελικό του Κυπέλλου Ελλάδος εναντίον του ΠΑΟΚ, βοηθώντας τον Παναθηναϊκό να κατακτήσει τον πρώτο του τίτλο μετά από 8 χρόνια και να κερδίσει το βραβείο του πολυτιμότερου παίκτη του τελικού.

Στην τρίτη του χρονιά με τον σύλλογο, είχε μια πολύ καλή αρχή σκοράροντας 8 γκολ σε ισάριθμα παιχνίδια και σημειώνοντας 2 ασίστ, συμπεριλαμβανομένων ένα εναντίον της ΑΕΚ σε μία νίκη με 2-1, και άλλα 2 εναντίον του ΠΑΟΚ σε μία εκτός έδρας νίκη με το ίδιο σκορ. Στις 17 Σεπτεμβρίου 2022, ο Αϊτόρ σκόραρε το πρώτο χατ-τρικ της καριέρας του σε μία εντός έδρας νίκη με 3-0 απέναντι στον ΠΑΣ Γιάννινα.

Ωστόσο ο ποδοσφαιριστής ήταν άτυχος αφού στο εντός έδρας ματς με τον Άρη Θεσσαλονίκης, υπέστη ρήξη χιαστού μόλις 2 λεπτά μετά την είσοδο του ως αλλαγή και έχασε το υπόλοιπο της σεζόν.

Στατιστικά καριέρας

Ομάδες

Τίτλοι 

 Μπαρτσελόνα

 Κύπελλο Ισπανίας : 2015–16

 Τβέντε

 Ίιρτσε Ντιβίζι : 2018–19 

 Παναθηναϊκός

 Κύπελλο Ελλάδας : 2021–22

Παραπομπές

Εξωτερικοί σύνδεσμοι 

 Επίσημο προφίλ της Βαρκελώνης (in Spanish)
  
  
  
 Ρεκόρ

Ξένοι ποδοσφαιριστές στην Ελλάδα
Ξένοι ποδοσφαιριστές στην Ολλανδία
Ισπανοί ποδοσφαιριστές στο εξωτερικό
Ποδοσφαιριστές Παναθηναϊκού
Ποδοσφαιριστές ΦΚ Τβέντε
Ποδοσφαιριστές Σεβίγια ΑΚ
Ποδοσφαιριστές Βιγιαρρεάλ ΚΦ
Ποδοσφαιριστές Βιγιαρρεάλ ΚΦ Β
Ποδοσφαιριστές Μπαρτσελόνα
Ποδοσφαιριστές Μπαρτσελόνα Β
Ποδοσφαιριστές Σούπερ Λιγκ Ελλάδας
Ποδοσφαιριστές Ίιρστε Ντιβίζι
Ποδοσφαιριστές Έρεντιβιζι
Ποδοσφαιριστές Σεγούντα Ντιβιζιόν Β
Ποδοσφαιριστές Σεγούντα Ντιβιζιόν
Ποδοσφαιριστές Πριμέρα Ντιβιζιόν
Ισπανοί ποδοσφαιριστές